CELEX: 62007TB0411
Language: fi
Date: 2008-03-18 00:00:00
Title: Asia T-411/07 R: Yhteisöjen ensimmäisen oikeusasteen tuomioistuimen presidentin määräys 18.3.2008 — Aer Lingus Group v. komissio (Väliaikainen oikeussuoja — Keskittymien valvonta — Päätös, jolla yrityskeskittymä todetaan yhteismarkkinoille soveltumattomaksi — Asetuksen (EY) N:o 139/2004 8 artiklan 4 ja 5 kohta — Asian käsittelyn lykkäämistä ja väliaikaistoimia koskeva hakemus — Toimielinten välisen toimivallanjaon vastainen toimi — Komission toimivalta — Väliintulijalle osoitettavat välitoimet — Täytäntöönpanon lykkäyspyyntö — Tutkittavaksi ottaminen — Fumus boni juriksen puuttuminen — Kiireellisyyden puuttuminen — Vakavan ja korjaamattoman vahingon puuttuminen — Vahingon syntymisen riippuvaisuus tulevista, epävarmoista tapahtumista — Riittämättömät perusteet — Kaikkien asiaan liittyvien intressien vertailu)

20.12.2008   
            
            
               FI
            
            
               Euroopan unionin virallinen lehti
            
            
               C 327/26
            
         Yhteisöjen ensimmäisen oikeusasteen tuomioistuimen presidentin määräys 18.3.2008 — Aer Lingus Group v. komissio
   (Asia T-411/07 R)
   (Väliaikainen oikeussuoja - Keskittymien valvonta - Päätös, jolla yrityskeskittymä todetaan yhteismarkkinoille soveltumattomaksi - Asetuksen (EY) N:o 139/2004 8 artiklan 4 ja 5 kohta - Asian käsittelyn lykkäämistä ja väliaikaistoimia koskeva hakemus - Toimielinten välisen toimivallanjaon vastainen toimi - Komission toimivalta - Väliintulijalle osoitettavat välitoimet - Täytäntöönpanon lykkäyspyyntö - Tutkittavaksi ottaminen - Fumus boni juriksen puuttuminen - Kiireellisyyden puuttuminen - Vakavan ja korjaamattoman vahingon puuttuminen - Vahingon syntymisen riippuvaisuus tulevista, epävarmoista tapahtumista - Riittämättömät perusteet - Kaikkien asiaan liittyvien intressien vertailu)
   (2008/C 327/49)
   Oikeudenkäyntikieli: englanti
   Asianosaiset
   
      Kantaja: Aer Lingus Group plc (Dublin, Irlanti) (edustaja: solicitor A. Burnside, sekä asianajajat B. van de Walle de Ghelcke ja T. Snels)
   
      Vastaaja: Euroopan yhteisöjen komissio (asiamiehet: X. Lewis, É. Gippini Fournier ja S. Noë)
   
      Väliintulija, joka tukee vastaajan vaatimuksia: Ryanair Holdings plc (Dublin, Irlanti) (edustajat: J. Swift, QC, solicitor V. Power, solicitor A. McCarthy ja solicitor D. W. Hull sekä asianajaja G. Berrisch)
   Oikeudenkäynnin kohde
   Välitoimia koskeva hakemus, jolla vaaditaan ensinnäkin, että komissio velvoitetaan ryhtymään tiettyihin toimiin liittyen Ryanair Holdings plc:n kantajayhtiön osakepääomasta hankkimaan osuuteen ja toisekseen toissijaisesti komissiolle tai Ryanair Holdings plc:lle osoitettavaa samanlaista määräystä ja kolmanneksi komission 11.10.2007 tekemän päätöksen K(2007) 4600, jolla on hylätty kantajan vaatimus yrityskeskittymien valvonnasta 20.1.2004 annetun neuvoston asetuksen N:o 139/2004 (EUVL L 24, s. 1) 8 artiklan 4 kohdan mukaisen menettelyn aloittamisesta ja välitoimien määräämisestä mainitun säädöksen 8 artiklan 5 kohdan nojalla, täytäntöönpanon lykkäämistä.
   Määräysosa
   
               1)
            
            
               Välitoimihakemus hylätään.
            
         
               2)
            
            
               Oikeudenkäyntikuluista päätetään myöhemmin.